text: Governor Jubahib, mohatag P1 million reward alang sa makatudlo’g bigtime drug lord
text: #000000
text: “Ako gyung hangyo sa tanan nga katawhan, ‘pag naa moy nahibaw-an diha nga nagagamit sa droga o nagnegosyo og droga nga mohatag mo’g report sa atong PNP, sa atong PDEA o NBI o any government agency, o diretso mo nga moreport sa akong opisina. Walay makahibalo sa inyong pagreport. Mohatag pa ko’g reward sa inyoha. Kung big time ang inyong report, P 1 million,” sulti ni Kuya Gov.
text: #000004
text: Giawhag ni Governor Jubahib ang mga katawhan nga nagagamit sa ginadiling droga sa paghunong na sa maong bisyo. Iyang gisaysay ang mga krimen nga posibleng mahimo sa mga kabataan samtang anaa ilawom sa ginadiling droga. Sama na lamang sa pagpanglugos sa mga menor de edad ug sa mga katigulangan kalakip sab ang pagpatay.
text: #000005
text: Gipasalig niya, nga andam siyang motagana’g tabang alang sa mga biktima sa ginadiling droga, nga gusto na mabag-o ang dagan sa ilang kinabuhi. Iya kining librehon sa pagparehab kung ugaling man boluntaryo kining motahan sa ilang kaugalingon.
text: #000007
text: “Kung namroblema mo sa rehab, ang Davao del Norte, naa tay drug rehab center. Naa sa New Corella. Kung mo-volunteer mo’g surrender, nga moundang namo’g gamit sa droga unya magparehab mo, hala ipagamit nako tong rehab center nato sa New Corella. Librehon mo nako didto nga magparehab mo aron maulian mo sa inyohang pagamit sa droga,” ingon ni Kuya Gov.
text: #000008
text: Sign-up and get a weekly news and events relevant in PIA
text: #000010